 Waxa ka hadlay shirka xubno badan oo ka mid ah qurbajoogga maalgashaday ganacsiyada kala duwan ay ka mid yihiin hudheellada iyo dalxiiska, tamarta, warshadaha, waxsoosaarka, adeegyada kala duwan iwm kuwaasoo dhammaantood soo dhaweeyay aasaaska Somaliland Diaspora Business Forum, xoojinta isku xidhnaanshaha, kala faaiidaysiga iyo iskaashiga dhexdooda si heer wadan ah iyo si guudba, sidoo kalena soo bandhigay ganacsiyada ay maalgashadeen iyo caqabadaha kala duwan ee ay kala kulmaan dhinacyada adeeg bixinta hayadaha dawladda, nidaamka cashuuraha, cududa shaqaale, baananka, daynsiga iyo deeqaha maalgashi, shuruucda dalka, iyo qodobo kaleba. 